***** ΚΑΝΟΝΙΣΜΟΣ (ΕΟΚ) αριθ. 2368/89 ΤΟΥ ΣΥΜΒΟΥΛΙΟΥ της 28ης Ιουλίου 1989 για την τροποποίηση του κανονισμού (ΕΟΚ) αριθ. 3951/89 για τον καθορισμό, για το 1989, των αλιευτικών δυνατοτήτων για ορισμένα αποθέματρα ιχθύων στη ζώνη διακανονισμόυ που ορίζεται από τη σύμβαση NAFO ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, τον κανονισμό (ΕΟΚ) αριθ. 170/83 του Συμβουλίου της 25ης Ιανουαρίου 1983 περί θεσπίσεως κοινοτικού καθεστώτος διατηρήσεως και διαχειρίσεως των αλιευτικών πόρων (1), όπως τροποποιήθηκε από την πράξη προσχώρησης του 1985, και ιδίως το άρθρο 11, την πρόταση τη Επιτροπής, Εκτιμώντας: ότι, σύμφωνα με το άρθρο 3 του κανονισμού (ΕΟΚ) αριθ. 170/83, εναπόκειται στο Συμβούλιο να καθορίσει το σύνολο των επιτρεπομένων αλιευμάτων (TAC) ανά απόθεμα ή ομάδα αποθεμάτων, το διαθέσιμο για την Κοινότητα μερίδιο, καθώς και τους ειδικούς όρους υπό τους οποίους πρέπει να ασκείται η αλιεία· ότι, σύμφωνα με το άρθρο 4 του εν λόγω κανονισμού, το διαθέσιμο για την Κοινότητα μερίδιο κατανέμεται μεταξύ των κρατών μελών· ότι ο κανονισμός (ΕΟΚ) αριθ. 3951/88 (2) καθόρισε για το 1989, τις αλιευτικές δυνατότητες για ορισμένα αποθέματα ιχθύων ή ομάδες αποθεμάτων ιχθύων στη ζώνη διακανονισμού που ορίζεται από τη σύμβαση για την Οργάνωση Αλιείας του Βορειοδυτικού Ατλαντικού (NAFO)· ότι από τις διαθέσιμες επιστημονικές πληροφορίες για τα αποθέματα γάδου στις διακρίσεις NAFO 2 J + 3 KL διαφαίνεται χειροτέρευση της κατάστασης των αποθεμάτων· ότι στα πλαίσια των ευρύτερων διεθνών υποχρεώσεών της η Κοινότητα συμμετέχει στις προσπάθειες διατήρησης των αποθεμάτων ιχθύων στα διεθνή ύδατα· ότι κατά συνέπεια είναι απαραίτητο να μειωθούν οι κοινοτικές δυνατότητες εκμετάλλευσης των αποθεμάτων για το τρέχον έτος, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Τα στοιχεία που αφορούν το γάδο στις διαιρέσεις NAFO 2 J + 3 KL και τα οποία περιλαμβάνονται στο παράρτημα Ι του κανονισμού (ΕΟΚ) αριθ. 3951/88, αντικαθίστανται από τα στοιχεία που περιλαμβάνονται στο παράρτημα του παρόντος κανονισμού. Άρθρο 2 Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 28 Ιουλίου 1989.

[Source: multi_eurlex | Tokens: 2128]